ილიაუნის ლიტერატურულ კლუბში: ვიტოლდ გომბროვიჩის რომანის „პორნოგრაფია“ პრეზენტაცია
2019-02-14 19:00 (Asia/Dubai)
14 თებერვალს 19:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ ილიაუნის ლიტერატურული კლუბი და გამომცემლობა „წიგნები ბათუმში“ გეპატიჟებათ ვიტოლდ გომბროვიჩის რომანის „პორნოგრაფია“ პრეზენტაციაზე.
პოლონელ მწერალს, ვიტოლდ გომბროვიჩს, XX საუკუნის ლიტერატურაში მნიშვნელობით მარსელ პრუსტსა და ჯეიმზ ჯოისს უთანაბრებენ.
უპირველეს ყოვლისა, უნდა ვიცოდეთ, რა გააკეთა გომბროვიჩმა პოლონურ ლიტერატურაში, ხელოვნებაში, ალბათ, ზოგადად, აზროვნებაში, პოლონელობის (polskość ) კულტივირებულ ცნებაში, რომელიც საუკუნეების განმავლობაში კრავდა ამ ერის იდენტობას კათოლიკობის, ქვეყნის მსახურების გარშემო – მწერალმა ეს ყველაფერი დაუნდობლად ამოატრიალა.
რომანში ორი ვარშაველი ინტელექტუალი გარემოებათა გამო ადგილს იცვლის, მათთვის უჩვეულო „სცენაზე“ ხვდება და ამის შემდეგ რაღაც ბნელ-ნათელი იმპულსების კარნახით მოქმედებს, რაღაც ახალ რეალობას ქმნის, ძველი ყაიდის მემამულეთა ცხოვრებიდან სიკვდილ-სიცოცხლის სცენას ჩარხავს – რისთვის, რატომ – იმიტომ, რომ ესთეტიკური მგრძნობელობა არ აქვთ დაკარგული: სადღაც სიცოცხლის ძარღვი ფეთქავს, სადღაც აბსოლუტური მშვენიერება, ახალგაზრდობა, თავაწყვეტილი სიცოცხლეა… ომის, გამოფიტულობის, უსურვილობის ატმოსფეროში.
წიგნს პოეტი პაატა შამუგია წარადგენს.
დრო: 14 თებერვალი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

აქტიური სწავლა და სწავლება საინფორმაციო საკომუნიკაციო ტექნოლოგიების გამოყენებით: სწავლა მობილურითა და თამაშით
2019-02-15 15:56
ილიას სახელმწიფო უნივერსიტეტში ERASMUS+ პროგრამის ინსტიტუციური განვითარების პროექტის PRINTeL ”Change in Classroom: Promoting Innovative Teaching & Learning to Enhance Student Learning Experience in Eastern Partnership Countries” ფარგლებში შეიქმნა აკადემიური პერსონალისა და მასწავლებელთა განვითარების ცენტრი.
ცენტრი გთავაზობთ ტრენინგკურსს „აქტიური სწავლა და სწავლება საინფორმაციო საკომუნიკაციო ტექნოლოგიების გამოყენებით: სწავლა მობილურითა და თამაშით“ (ტრენერები: ნანა დიხამინჯია – საბუნებისმეტყველო მეცნიერებათა და საინჟინრო ფაკულტეტის პროფესორი; თამარ მაღალაშვილი – მენეჯმენტის, ტექნოლოგიისა და განათლების ფაკულტეტის ასოცირებული პროფესორი; დიანა ხიდეშელი – მენეჯმენტის, ტექნოლოგიისა და განათლების ფაკულტეტის მოწვეული მასწავლებელი).
ტრენინგები ჩატარდება:
ა) 26 , 27, 28 თებერვალს და 1-ლ მარტს, 15:00-დან 17:30 საათამდე, F303 აუდიტორიაში (ტრენერი თამარ მაღალაშვილი)
რეგისტრაციისთვის ეწვიეთ ბმულს.
გთხოვთ ტრენინგზე იქონიოთ ლეპტოპი და სმარტფონი

ბ) 25, 26, 27, 28 თებერვალს და 1-ლ მარტს, 17:00-დან 19:00 საათამდე, E301 აუდიტორიაში (ტრენერი დიანა ხიდეშელი)
რეგისტრაციისთვის ეწვიეთ ბმულს.
გთხოვთ ტრენინგზე იქონიოთ ლეპტოპი ან ტაბლეტი

გ) 11,12,13,14 და 15 მარტს, 17:00-დან 19:00 საათამდე, E102 აუდიტორიაში (ტრენერი ნანა დიხამინჯია)
რეგისტრაციისთვის ეწვიეთ ბმულს.
კურსის სილაბუსი იხილეთ თანდართულ ფაილში.

დამატებითი ინფორმაციისთვის გთხოვთ მიმართოთ ადამიანური რესურსების მართვის სამსახურს.
საკონტაქტო პირები:

ადამიანური რესურსების მართვის სამსახურის უფროსი ქეთევან გრიგოლია– ketevan.grigolia@iliauni.edu.ge,
ტელ.: 577 57 88 55;
ადამიანური რესურსების მართვის სამსახურის უფროსის თანაშემწე ნინო დუჩიძე– nino.duchidze@iliauni.edu.ge,
ტელ.: 599 89 96 69.
გისურვებთ წარმატებას.

LECTURA DANTIS /დანტეს წაკითხვა – ოცდამეათე ქება
2019-02-15 19:00
15 თებერვალს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება შეხვედრა, რომელზეც წავიკითხავთ და გავაანალიზებთ ოცდამეათე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.
დრო: 15 თებერვალი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საჯარო ლექცია თემაზე: „ძაღლისებრნი, მგლები, გაველურებული ძაღლები“
2019-02-18 17:00
18 თებერვალს, 17:00 საათზე, ილიას სახელმწიფო უნივერსიტეტის G106 აუდიტორიაში ცხოველთა მონიტორინგის სააგენტოს ინიციატივით გაიმართება საჯარო ლექციების კურსის „ყველაფერი შინაური ცხოველების შესახებ“ მეთერთმეტე ლექცია „ძაღლისებრნი, მგლები, გაველურებული ძაღლები“.
მომხსნებელია ბიოლოგიის მეცნიერებათა დოქტორი იასონ ბადრიძე, რომელმაც მგლების ქცევების შესწავლის მიზნით რამდენიმე თვე გაატარა მგლების ოჯახთან ბუნებრივ გარემოში.
ლექციის ძირითადი თემებია: ️

მგლისებრთა ქცევის ფიზიოლოგიური მექანიზმები;
მგლისებრთა ოჯახის კომუნიკაციის მახასიათებლები;
ძაღლებისა და მგლების ხასიათის თავისებურებები;
მგლების ოჯახთან ცხოვრებისას მიღებული პირადი გამოცდილება.

ლექციების კურსი 13 ლექციას მოიცავს და მასზე დასწრება ნებისმიერ მსურველს შეუძლია.
კურსის დასრულების შემდეგ მსმენელებს სერტიფიკატები გადაეცემათ.
დრო: 18 თებერვალი,17:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

ჭავჭავაძის ადვოკატირებისა და პროფესიული ეთიკის შეჯიბრება სტუდენტებისთვის
2019-02-19 14:21
„ჭავჭავაძის ადვოკატირებისა და პროფესიული ეთიკის შეჯიბრება სტუდენტებისთვის“ ილიას სახელმწიფო უნივერსიტეტის სამართლის სკოლისა და მასთან არსებული კონსტიტუციური კვლევების ცენტრის პროგრამაა, რომელიც მიზნად ისახავს იურისტებისთვის პროფესული ეთიკის სწავლების პოპულარიზაციას საქართველოში; შეჯიბრება შესაძლებლობას მისცემს სტუდენტებს, გამოიკვლიონ ეთიკის სტანდარტები, შეაფასონ კონფლიქტური სიტუაციები და მოძებნონ პრობლემების სამართლიანი გადაწყვეტის გზები.
– შეჯიბრებაში მონაწილეობა შეუძლიათ საქართველოს ნებისმიერი უმაღლესი საგანმანათლებლო დაწესებულების საბაკალავრო და სამაგისტრო საფეხურის სტუდენტებს სამკაციან (ერთი უნივერსიტეტიდან) გუნდებად (მონაწილე არ უნდა იყოს მოქმედი ადვოკატი);
– I ადგილზე გასულ გუნდს გადაეცემა თასი, გუნდის თითოეულ წევრს – ილიაუნის წიგნის სახლ „ლიგამუსის“ 60-ლარიანი ვაუჩერი, ხოლო II, III და IV ადგილზე გასულ გუნდის წევრებს – სიმბოლური საჩუქრები.
შეჯიბრის ეტაპები:
– გუნდებმა შევსებული სარეგისტრაციო ფორმა უნდა გამოგზავნონ შემდეგ ელექტრონულ მისამართზე: conlaw@iliauni.edu.ge 11 მარტს 18:00 საათამდე.
– შემდგომ ეტაპზე რეგისტრირებულმა გუნდებმა უნდა მოამზადონ წერილობითი პოზიცია შეჯიბრის ორგანიზატორების მიერ მათთვის მიწოდებული საქმის შესახებ, რის საფუძველზეც ზეპირ განხილვებში მონაწილეობის მისაღებად შეირჩევა ოთხი გუნდი (შედეგების გასაჩივრება შესაძლებელია);
– ფინალურ ეტაპზე გუნდები საკუთარ პოზიციას წარმოადგენენ ეთიკის კომისიის იმიტირებულ პროცესზე. ზეპირი მოსმენა გაიმართება ორ რაუნდად: პირველ რაუნდში ფინალისთვის შეირჩევა ორი გუნდი, ფინალში კი გამოვლინდება გამარჯვებული;
შეჯიბრების ორივე ეტაპი ტარდება ქართულ ენაზე (მონაწილე გუნდებს შეუძლიათ უცხოენოვანი მრჩევლის აყვანა);
ნებისმიერი თარიღის ცვლილების შესახებ წინასწარ ეცნობებათ მონაწილეებს, თარიღის ცვლილება არ დაარღვევს სამართლიანი შეჯიბრების პრინციპს;
შეჯიბრების ჩატარების დეტალური წესები შეგიძლიათ იხილოთ თანდართულ ფაილში: შეჯიბრების წესები.
შეჯიბრების სამართლიანად წარმართვას უზრუნველყოფენ მოწვეული პროფესორები და იურისტები, რომლებიც შეაფასებენ ნამუშევრებს და მონაწილეების კომპეტენციას წინასწარ გაწერილი და გამოქვეყნებული წესების მიხედვით.
შეჯიბრება ერთხელ უკვე წარმატებით გაიმართა 2017-2018 სასწავლო წლის გაზაფხულის სემესტრში.
დიდ მადლობას ვუხდით ყველა პროფესიონალს, რომელთაც არ დაიშურეს დრო და ენერგია და უსასყიდლოდ მიიღეს და იღებენ მონაწილეობას შეჯიბრებაში შემფასებლის როლში.

ილიაუნის სამეცნიერო კაფე ვაკის მედიათეკაში
2019-02-19 18:07
ილიას სახელმწიფო უნივერსიტეტისა და თბილისის მუნიციპალიტეტის მულტიფუნქციური ბიბლიოთეკების გაერთიანების თანამშრომლობის ფარგლებში 7 მარტიდან ყოველ ხუთშაბათს, 19:00 საათზე, ვაკის მედიათეკაში ილიაუნის სამეცნიერო კაფე შემოგთავაზებთ შეხვედრების სერიას.
შეხვედრებზე გექნებათ შესაძლებლობა, კვალიფიციური მეცნიერებისგან მიიღოთ თქვენთვის საინტერესო ინფორმაცია. შეხვედრებს ექნება არა ლექციების, არამედ საუბრის ფორმა. იმისთვის, რომ ჩაერთოთ სამეცნიერო კაფეს აქტივობებში, არ არის საჭირო, იყოთ მეცნიერი ან სიღრმისეულად ერკვეოდეთ სამეცნიერო თემატიკაში.
ილიაუნის სამეცნიერო კაფეს მიზანია, ცნობილი მკვლევრები დავაკავშიროთ ადამიანებს, რომლებსაც უყვართ მეცნიერება და აინტერესებთ მათ გარშემო მიმდინარე მოვლენები.
შეხვედრების განრიგი:

სამეცნიერო კაფე: „როგორ შევიმეცნებთ სამყაროს: მითი და რეალობა“

მომხსენებელი: პროფესორი თინათინ კახნიაშვილი
თარიღი: 7 მარტი, 19:00 საათი
ვრცლად – https://bit.ly/2V5Csup

სამეცნიერო კაფე: „როგორ ამოვიცნოთ და გამოვიყენოთ სისტემები ჩვენ გარშემო“

მომხსენებელი: პროფესორი მურმან მარგველაშვილი
თარიღი: 21 მარტი, 19:00 საათი
ვრცლად – https://bit.ly/2GBqbLc

სამეცნიერო კაფე: „ინტერნეტი, სოციალური ქსელი, ბითქოინი – დეცენტრალიზებული ქსელის მუშაობის პრინციპები“

მომხსენებელი: პროფესორი სანდრო ასათიანი
თარიღი: 14 მარტი, 19:00 საათი
ვრცლად – https://bit.ly/2tubyRq

საჯარო ლექცია: „ექსტრატერესტრიალური სიცოცხლე, ცნობიერება და ფერმის პარადოქსი“

მომხსენებელი: პროფესორი ანდრია როგავა
თარიღი: 28 მარტი, 19:00 საათი
ვრცლად – https://bit.ly/2T5TJGs

სამეცნიერო კაფე: „რა არის მსოფლიო ლიტერატურა?“

მომხსენებელი: პროფესორი ზაალ ანდრონიკაშვილი
თარიღი: 4 აპრილი, 19:00 საათი
ვრცლად – https://bit.ly/2Xcrcyg

სამეცნიერო კაფე: „ეთნობიოლოგია: კვლევები საქართველოსა და მეგამრავალფეროვნების ქვეყნებში“

მომხსენებელი: პროფესორი ზაზა (ზაალ) კიკვიძე
თარიღი: 11 აპრილი, 19:00 საათი
ვრცლად – https://bit.ly/2EjCWaV

სამეცნიერო კაფე: „რთული ფიზიკა მარტივად და შეძლებისდაგვარად გასაგებად“

მომხსენებელი: დოქტორი ჯუანშერ ჯეჯელავა
თარიღი: 18 აპრილი, 19:00 საათი
ვრცლად – https://bit.ly/2Eji5Vd

სამეცნიერო კაფე: „სამყაროს განჯადოების“ ლიტერატურული მოდელი“

მომხსენებელი: პროფესორი ნინო ფირცხალავა
თარიღი: 25 აპრილი, 19:00 საათი
ვრცლად – https://bit.ly/2EjjNWA

სამეცნიერო კაფე: „ბუნებრივი კატასტროფები საქართველოში და კვლევის თანამედროვე მეთოდები“

მომხსენებელი: დედამიწის შემსწავლელ მეცნიერებათა ინსტიტუტისა და სეისმური მონიტორინგის ეროვნული ცენტრის გეოგრაფიის დეპარტამენტის უფროსი ლაშა სუხიშვილი
თარიღი: 2 მაისი, 19:00 საათი
ვრცლად – https://bit.ly/2GxAKij

სამეცნიერო კაფე: „ჩვენი სამყარო“

მომხსენებელი: პროფესორი გიორგი ჯავახიშვილი
თარიღი: 16 მაისი, 19:00 საათი
ვრცლად – https://bit.ly/2EifsmB

სამეცნიერო კაფე: „დიდი მიწისძვრები საქართველოში“

მომხსენებელი: დედამიწის შემსწავლელ მეცნიერებათა ინსტიტუტისა და სეისმური მონიტორინგის ეროვნული ცენტრის დირექტორი თეა გოდოლაძე
თარიღი: 23 მაისი, 19:00 საათი
ვრცლად – https://bit.ly/2S8XMNS

სამეცნიერო კაფე: „პლანეტებისა და მათი ატმოსფეროების მრავალფეროვნება“

მომხსენებელი: პროფესორი მაია თოდუა
თარიღი: 30 მაისი, 19:00 საათი
ვრცლად – https://bit.ly/2SOP5O9

სამეცნიერო კაფე: „გადაშენების პირას მყოფი სახეობები და მათი გადარჩენა“

მომხსენებელი: პროფესორი ზურაბ გურიელიძე
თარიღი: 6 ივნისი, 19:00 საათი
ვრცლად – https://bit.ly/2SIEswf

სამეცნიერო კაფე: „ანტიკური მითოსი და თანამედროვე ადამიანი“

მომხსენებელი: პროფესორი ლევან ბერძენიშვილი
თარიღი: 13 ივნისი, 19:00 საათი
ვრცლად – https://bit.ly/2ScLBQi

სამეცნიერო კაფე: „მინდა პერპეტუმობილე გამოვიგონო“

მომსენებელი: პროფესორი მარიკა კაპანაძე
თარიღი: 20 ივნისი, 19:00 საათი
ვრცლად – https://bit.ly/2Xc1pq3

შეხვედრა კომპანია „აგროჰაბის“ წარმომადგენელთან
2019-02-21 12:00
21 თებერვალს, ხუთშაბათს, 12:00 საათზე, ილიას სახელმწიფო უნივერსიტეტის A 101 აუდიტორიაში ილიაუნის სტუდენტებსა და კურსდამთავრებულებთან შეხვედრას გამართავს კომპანია „აგროჰაბის“ ადამიანური რესურსების სპეციალისტი.
შეხვედრაზე კომპანიის წარმომადგენელი სტუდენტებსა და კურსდამთავრებულებს გააცნობს ინფორმაციას აქტიური ვაკანტური პოზიციებს შესახებ და დასაქმებით დაინტერესებულ პირებს გაესაუბრება პირველადი შერჩევის მიზნით.
დაინტერესების შემთხვევაში, გთხოვთ, გაიარეთ წინასწარი რეგისტრაცია და მობრძანდით შეხვედრაზე.
რეგისტრაციისთვის მიჰყევით ბმულს
დრო: 21 თებერვალი, ხუთშაბათი, 12:00 საათი
ადგილმდებარეობა: A101 აუდიტორია (ი. ჭავჭავაძის N 32), ილიას სახელმწიფო უნივერსიტეტი
გაცნობებთ, რომ კომპანია „აგროჰაბი“ წარმოდგენილი იქნება ილიაუნის დასაქმების თვის ფარგლებში გამართულ დასაქმების ფორუმზე, რომლის შესახებაც დეტალური ინფორმაცია შეგიძლიათ იხილოთ ბმულზე.

აქტიური სწავლება და თანამედროვე ტექნოლოგიები
2019-02-21 12:08
ილიას სახელმწიფო უნივერსიტეტში ERASMUS+ პროგრამის ინსტიტუციური განვითარების პროექტის PRINTeL ”Change in Classroom: Promoting Innovative Teaching & Learning to Enhance Student Learning Experience in Eastern Partnership Countries” ფარგლებში შეიქმნა აკადემიური პერსონალისა და მასწავლებელთაგანვითარების ცენტრი.
ცენტრი გთავაზობთ ტრენინგკურსს „აქტიური სწავლება და თანამედროვე ტექნოლოგიები“ (Active Learning: Technology Enhanced Collaborative Learning), რომელსაც გაუძღვებიან ილიას სახელმწიფო უნივერსიტეტის მეცნიერებათა და ხელოვნების ფაკულტეტის პროფესორი თინათინ ჭინჭარაული, ასოცირებული პროფესორი ნატა მეფარიშვილი და ტექნოლოგიების, მენეჯმენტისა და განათლების ფაკულტეტის ასისტენტ-პროფესორი მარიამ დალაქიშვილი.
ტრენინგები ჩატარდება:
11 და 14 მარტს, 16:00-დან 19:30 საათამდე, ასევე 16 მარტს,11:00-დან 14:30 საათამდე
რეგისტრაციისთვის ეწვიეთ ბმულს.
გთხოვთ ტრენინგზე იქონიოთ ლეპტოპი.
18 და 21 მარტს, 16:00-დან 19:30 საათამდე, ასევე 23 მარტს, 11:00 – დან 14:30 საათამდე, E102 აუდიტორიაში
რეგისტრაციისთვის ეწვიეთ ბმულს.
გთხოვთ ტრენინგზე იქონიოთ ლეპტოპი.
25 და 28 მარტს, 16:00-დან 19:30 საათამდე , ასევე 30 მარტს, 11:00 – დან 14:30 საათამდე, E102 აუდიტორიაში
რეგისტრაციისთვის ეწვიეთ ბმულს.
კურსის სილაბუსი იხილეთ თანდართულ ფაილში.

დამატებითი ინფორმაციისთვის გთხოვთ მიმართოთ ადამიანური რესურსების მართვის სამსახურს.
საკონტაქტო პირები:
ადამიანური რესურსების მართვის სამსახურის უფროსი ქეთევან გრიგოლია – ketevan.grigolia@iliauni.edu.ge,
ტელ.: 577 57 88 55;
ადამიანური რესურსების მართვის სამსახურის უფროსის თანაშემწე ნინო დუჩიძე – nino.duchidze@iliauni.edu.ge,
ტელ.: 599 89 96 69.
გისურვებთ წარმატებას.

ილიაუნის ლიტერატურულ კლუბში: „ენდი უორჰოლის ფილოსოფიის“ პრეზენტაცია
2019-02-21 19:00
21 თებერვალს, 19:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ ილიაუნის ლიტერატურული კლუბი და ბაკურ სულაკაურის გამომცემლობა გეპატიჟებათ ენდი უორჰოლის წიგნის „ენდი უორჰოლის ფილოსოფია“ პრეზენტაციაზე.
წიგნზე მთარგმნელი თამარ სუბელიანი და ილიას სახელმწიფო უნივერსიტეტის ასოცირებული პროფესორი, ხელოვნებათმცოდნე ხათუნა ხაბულიანი ისაუბრებენ.
დღეისათვის პოპკულტურაზე საუბარი წარმოუდგენელია ენდი უორჰოლის გარეშე. სარეკლამო ნამუშევრების, ფილმების, ნახატებისა და ფოტოგრაფიის გარდა, უორჰოლს ეკუთვნის რამდენიმე წიგნიც, მათ შორის გამორჩეული კი სწორედ „ენდი უორჰოლის ფილოსოფიაა“. წიგნი ავტორის შთაბეჭდილებებისა და მოგონებების ერთგვარი კოლექციაა. სიყვარული, სილამაზე, 60-იან წლებში მოპოვებული დიდება, სამუშაო პროცესი, სიკვდილი, სექსი, ფული – ეს იმ თემების არასრული ჩამონათვალია, რომლებსაც „ენდი უორჰოლის ფილოსოფიაში“ გადაეყრება მკითხველი.
დრო: 21 თებერვალი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ფუტსალი: თსუ 2 - ილიაუნი
2019-02-22 19:00
პარასკევს, 22 თებერვალს, ილიაუნის ფუტსალის ნაკრები ფუტსალის ლიგა 2-ის მეორე წრის პირველ მატჩს თბილისის სახელმწიფო უნივერსიტეტის გუნდთან გამართავს. ჩვენს გუნდს ამ დროისთვის 5 ჩატარებული შეხვედრიდან 10 ქულა აქვს მოპოვებული და ექვსგუნდიან ლიგაში მესამე ადგილს იკავებს. გუნდი 3 ქულით ჩამორჩება თსუ 2-ს და 1 ქულით – პსპს, რომელმაც მეექვსე ტურის მატჩი უკვე ჩაატარა და კავკასიის საერთაშორისო უნივერსიტეტთან ანგარიშით 1:2 დამარცხდა. გამარჯვების შემთხვევაში სატურნირო ცხრილის სათავეში ილიაუნი მოექცევა.
მატჩის მნიშვნელობიდან გამომდინარე გულშემატკივართა მხარდაჭერა ძალიან მნიშვნელოვანია.
დრო: 22 თებერვალი, 19:00 საათი
ადგილმდებარეობა: თბილისის ოლიმპიური სასახლე (უნივერსიტეტის ქ. N15ა)

უნილაბის კონცეფციის პრეზენტაცია
2019-02-22 19:00
22 თებერვალს, 19:00 საათზე, E 207 აუდიტორიაში ილიას სახელმწიფო უნივერსიტეტის ასოცირებული პროფესორი სანდრო ასათიანი წარადგენს ილიაუნის ახალი ტექნოლოგიური სივრცის, უნილაბის კონცეფციას.
პრეზენტაციის შემდეგ აუდიტორიას საკუთარ გამოცდილებას გაუზიარებენ ილიაუნის სტუდენტები, რომლებსაც აქვთ მსგავს სივრცეში მუშაობის გამოცდილება.
შეხვედრის ბოლოს გაიმართება დისკუსია.
რა არის უნილაბი?
უნილაბი იქნება ტექნოლოგიური სივრცე, რომელიც შესაძლებლობას მისცემს დაინტერესებულ სტუდენტებს (კონკურსის გავლის შემდეგ) ყოველგვარი დამატებითი საფასურის გადახდის გარეშე:

დაეუფლონ თანამედროვე პროფესიებს გრაფიკული დიზაინის, პროგრამირების, პროგრამული პროექტების მენეჯმენტის მიმართულებით;
მიღებული ცოდნა გამოიყენონ რეალურ პროექტებში, კერძოდ, მენტორების დახმარებით იმუშაონ სხვადასხვა პროექტის განხორციელებაზე და დააგროვონ პრაქტიკული გამოცდილება;
გაიუმჯობესონ სამეწარმეო უნარ-ჩვევები.

გარდა ამისა, უნილაბი:

გამართავს საჯარო შეხვედრებს ტექნოლოგიებით დაინტერესებული ახალგაზრდებისთვის;
განახორციელებს სასერტიფიკატო და დისტანციური სწავლების პროგრამებს.

დრო: 22 თებერვალი, 19:00 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

ილიაუნის სტუდენტთა ფსიქოლოგიური კონსულტირების ცენტრის პრეზენტაცია
2019-02-25 19:00
25 თებერვალს, 19:00 საათზე, ილიაუნის წიგნის სახლში „ლიგამუსი“ ილიას სახელმწიფო უნივერსიტეტის პროფესორები ჯანა ჯავახიშვილი და ნინო მახაშვილი ილიაუნის სტუდენტთა ფსიქოლოგიური კონსულტირების ცენტრის პრეზენტაციას გამართავენ.
ცენტრი ილიას სახელმწიფო უნივერსიტეტში გაზაფხულიდან ამოქმედდება და სტუდენტებს ფსიქოლოგიური პრობლემების გადაჭრაში დაეხმარება. მომსახურება იქნება უფასო.
ფსიქოლოგიური კონსულტირების ცენტრი იმუშავებს ილიაუნის E კორპუსის 122-ე ოთახში, ფსიქიკური ჯანმრთელობის რესურსცენტრის ბაზაზე.
ცენტრი იმუშავებს შემდეგი განრიგით
სამშაბათი: 14:00-17:00; 18:00-21:00 სთ.
ხუთშაბათი: 14:00-17:00; 18:00-21:00 სთ.
საკონსულტაციო ცენტრში სტუდენტებს მოემსახურებიან ილიას სახელმწიფო უნივერსიტეტის სამაგისტრო პროგრამების, მათ შორის ფსიქიკური ჯანმრთელობის სამაგისტრო პროგრამის, კურსდამთავრებული პროფესიონალები უახლესი მტკიცებულებითი მეთოდების გამოყენებით, რეგულარული სუპერვიზიის თანხლებით.
საკონსულტაციო ცენტრს შეუძლია მიმართოს ნებისმიერმა სტუდენტმა, რომელსაც ესაჭიროება დახმარება და მხარდაჭერა ისეთ გავრცელებულ ფსიქოსოციალურ პრობლემებთან დაკავშირებით, როგორებიცაა: შფოთვა, დაქვეითებული გუნება-განწყობილება, სხვადასხვა შიში, ურთიერთობის პრობლემები, სტრესის შედეგად განვითარებული მდგომარეობა და ა. შ.
სურვილის შემთხვევაში კონსულტაცია ანონიმურია.
საჭიროების შემთხვევაში გთხოვთ დარეკოთ:
სამშაბათსა და ხუთშაბათს, 14:00-დან 21:00 საათამდე, ნომერზე 2-22-00-09, შიდა ნომერი: 580, და წინასწარ ჩაეწეროთ მიღებაზე.
კონსულტაციაზე თან იქონიეთ პირადობის დამადასტურებელი მოწმობა.

დამატებითი შეკითხვებისთვის დაგვიკავშირდით:
ჯანა ჯავახიშვილი – darejan.javakhishvili@iliauni.edu.ge
ნინო მახაშვილი – nino.makhashvili.1@iliauni.edu.ge
დრო: 25 თებერვალი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზირი N32)
დასწრება თავისუფალია.

ტრენინგკურსი – აქტიური სწავლა და სწავლება საინფორმაციო საკომუნიკაციო ტექნოლოგიების გამოყენებით: სწავლა მობილურით და თამაშით
2019-02-26 16:57
ილიას სახელმწიფო უნივერსიტეტში ERASMUS+ პროგრამის ინსტიტუციური განვითარების პროექტის PRINTeL ”Change in Classroom: Promoting Innovative Teaching & Learning to Enhance Student Learning Experience in Eastern Partnership Countries” ფარგლებში შეიქმნა აკადემიური პერსონალისა და მასწავლებელთა განვითარების ცენტრი.
ცენტრი გთავაზობთ ტრენინგკურსს აქტიური სწავლა და სწავლება საინფორმაციო საკომუნიკაციო ტექნოლოგიების გამოყენებით: სწავლა მობილურით და თამაშით (ტრენერი დიანა ხიდეშელი – მენეჯმენტის, ტექნოლოგიისა და განათლების ფაკულტეტის მოწვეული მასწავლებელი).
ტრენინგი ჩატარდება:
12, 13, 14, და 15 მარტს, 19:00-დან 21:30 საათამდე,
E301 აუდიტორიაში
რეგისტრაციისთვის ეწვიეთ ბმულს.
გთხოვთ ტრენინგზე იქონიოთ ლეპტოპი ან ტაბლეტი

დამატებითი ინფორმაციისთვის გთხოვთ მიმართოთ ადამიანური რესურსების მართვის სამსახურს.
საკონტაქტო პირები:
ადამიანური რესურსების მართვის სამსახურის უფროსი ქეთევან გრიგოლია – ketevan.grigolia@iliauni.edu.ge,
ტელ.: 577 57 88 55;
ადამიანური რესურსების მართვის სამსახურის უფროსის თანაშემწე ნინო დუჩიძე – nino.duchidze@iliauni.edu.ge,
ტელ.: 599 89 96 69.
გისურვებთ წარმატებას.

ლექციების ციკლი „შინაური ცხოველები და ადამიანები“ – „,ცხოველთან ურთიერთობა ადამიანის ასაკობრივი განვითარების კვალდაკვალ“
2019-02-26 17:00
26 თებერვალს, 17:00 საათზე, ცხოველთა მონიტორინგის სააგენტოს ინიციატივით ილიას სახელმწიფო უნივერსიტეტის G106 აუდიტორიაში გაიმართება საჯარო ლექციების კურსის „შინაური ცხოველები და ადამიანები“ მეთორმეტე ლექცია თემაზე: ,,ცხოველთან ურთიერთობა ადამიანის ასაკობრივი განვითარების კვალდაკვალ“.
საჯარო ლექციას ფსიქოლოგი, ფსიქო-სოციალური დახმარების ცენტრის „კამარა“ დამფუძნებელი ნათია ფანჯიკიძე წაიკითხავს.
საჯარო ლექციების კურსი 13 ლექციას მოიცავს და მასზე დასწრება ნებისმიერ მსურველს შეუძლია.
კურსის დასრულების შემდეგ მსმენელებს სერტიფიკატები გადაეცემათ.
დრო: 26 თებერვალი, 17:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: შეხვედრა პოეტ გაგა ნახუცრიშვილთან
2019-02-26 19:00
26 თებერვალს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პოეტი რატი ამაღლობელი სტუმრად იწვევს გაგა ნახუცრიშვილს, რომელიც წარადგენს თავის ახალ პოეტურ კრებულს „სადგურები“.
დრო: 26 თებერვალი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

სტუდენტთა საერთაშორისო სამეცნიერო კონფერენცია
2019-02-27 19:01
სტუდენტთა საერთაშორისო სამეცნიერო კონფერენცია
სტუდენტები 21-ე საუკუნის გამოწვევების წინაშე
ილიას სახელმწიფო უნივერსიტეტი, თბილისი, საქართველო
18-20 ივლისი, 2019 წელი
თეზისების წარმოდგენის ბოლო ვადა: 10 აპრილი, 2019 წელი
21-ე საუკუნემ ახალი გამოწვევების წინაშე დააყენა უნივერსიტეტები. მიუხედავად იმისა, რომ თითქმის ყველა უნივერსიტეტში მიმდინარეობს გარკვეული შიდა ტრანსფორმაციები, ეს საკმარისი არ არის, რომ მათ სრულად უპასუხონ იმ საზოგადოების მოთხოვნებს, რომლის პროდუქტსაც წარმოადგენენ.
დღევანდელი სამყაროს კომპლექსური ხასიათი, გლობალიზაცია, ახალი ტექნოლოგიები, მიგრაციები, საერთაშორისო კონკურენცია, ბაზრების განვითარება, ისევე როგორც გარემოსა და ტრანსნაციონალური პოლიტიკის გამოწვევები, ის მნიშვნელოვანი ფაქტორებია, რომლებიც მოითხოვენ იმ კომპტენციებისა და ცოდნის შეძენას, რომლებიც დასჭირდებათ სტუდენტებს 21-ე საუკუნეში წარმატების მიღწევაში.
21-ე საუკუნის გამოწვევები მოითხოვენ ფართო კომპეტენციების ერთობლიობას, სახელდობრ, სპეციალიზებულ, ასევე სოციალურ და ინტერკულტურულ კომპეტენციებს, ინგლისურთან ერთად სხვა ენებისა და იმ ეკონომიკურ და პოლიტიკურ ძალთა ცოდნასაც, რომლებიც გავლენას ახდენენ საზოგადოებებზე.
შესაბამისად, ბოლო ორი ათეული წელია, მსოფლიოში წარმოიშვა სწავლა/სწავლების ახალი მოდელის შემუშავების აუცილებლობა. დღეისათვის არსებობს უამრავი ტექსტი, რომლებიც კონცენტრირებულია ძირითადად სამ თემაზე –სწავლა/სწავლების ახალი მოდელის შემუშავების მოტივაციები, სპეციფიკური კომპეტენციები და უნარ-ჩვევები, რომელთა გამომუშავება აუცილებელია, რათა უპასუხო 21-ე საუკუნის გამოწვევებს, და ამ უნარების სტიმულირების პედაგოგიკა (Cynthia Luna Scott, 2015).
იუნესკოს მიერ სასწავლო პროცესის ტრანსფორმაციის მიზნით 2015 წელს შემუშავებული დოკუმენტი გვთავაზობს იმ კომპეტენციებისა და უნარ-ჩვევების ჩამონათვალს, რომელთა სასწავლო პროცესში დანერგვა და ამ მიზნით შესაბამისი პედაგოგიკის შემუშავება ხელს შეუწყობს, რომ საუნივერსიტეტო განათლების მიღების შემდეგ ახალგაზრდებმა შეძლონ, უპასუხონ იმ გამოწვევებს, რომლებსაც საზოგადოება და შრომის ბაზარი მათ წინაშე აყენებს 21-ე საუკუნეში.
გამოწვევებს შორის მნიშვნელოვანია ახალი, ციფრული ტექნოლოგიების დანერგვა სასწავლო პროცესში და შესაბამისი პირობების შექმნა სტუდენტებისა და პროფესორებისათვის, რათა მათ შეძლონ სწავლა/სწავლების ტრადიციულ ფორმებთან ერთად მაქსიმალურად გამოიყენონ ის ახალი ტექნოლოგიები, რომლებსაც 21-ე საუკუნე გვთავაზობს. ამასთან დღეს, ციფრულ ეპოქაში, როდესაც სტუდენტისთვის დროის უმცირეს მონაკვეთში ხელმისაწვდომია ნებისმიერი სახის შემოწმებული თუ შეუმოწმებელი ინფორმაცია, უნივერსიტეტის მოვალეობაა, განუვითაროს მათ კრიტიკული ანალიზის უნარი, ასწავლოს, როგორ გამოიყენონ ახალი ტექნოლოგიები, როგორ შეარჩიონ საჭირო ინფორმაცია სპეციალობის დაუფლებისათვის საჭირო ცოდნის მისაღებად და ამ ცოდნის პრაქტიკაში გამოსაყენებლად.
კონფერენციის მიზანია, გამოარკვიოს, როგორ მიმდინარეობს ამ მხრივ საჭირო რეფორმები ცენტრალური და აღმოსავლეთ ევროპის უნივერსიტეტებში, როგორ არიან ჩართულები სტუდენტები ამ რეფორმების ინიცირებასა და განხორციელებაში, როგორ წარმოუდგენიათ მათ ის კავშირი, რომელიც უნდა არსებობდეს უნივერსიტეტებსა და დასაქმების ბაზარს შორის, როგორ უნდა ხდებოდეს პროფესიული უნარ-ჩვევების გამომუშავება სასწავლო პროცესში, როგორია სტუდენტთა ჩართულობა სხვადასხვა პროექტის შემუშავებასა და განხორციელებაში, რამდენად აქვთ მათ შანსი და შესაძლებლობა, სწავლის დროს პროფესორებთან ერთად მონაწილეობა მიიღონ კვლევით საქმიანობაში, რაც მათ დაეხმარება ისეთი კომპეტენციებისა და უნარ-ჩვევების შეძენაში, როგორებიცაა: მეტაკოგნიტიური და ინტერკულტურული კომპეტენციები, გუნდური მუშაობა, თანამშრომლობა და ლიდერობა, ინიციატივა და საწარმოს ცოდნა, მართვა, ორგანიზება, ცნობისმოყვარეობა და წარმოსახვის უნარი, ეფექტური ზეპირი და წერითი კომუნიკაციის, ინფორმაციის მოპოვების, კრიტიკული ანალიზისა და პრობლემების გადაჭრის უნარი, მოქნილობა/მოხერხებულობა და ადაპტაციის უნარი, გარისკვა და კრეატიულობა (Wagner 2010).
აღნიშნულიდან გამომდინარე კონფერენციაში მონაწილე სტუდენტებმა უნდა წარმოადგინონ საკუთარი მოსაზრებები შემდეგ თემებზე:

სწავლა/სწავლება და ციფრული ტექნოლოგიები;
კვლევის კომპონენტი სასწავლო პროცესში;
უნივერსიტეტი და დასაქმების ბაზარი: სტუდენტი-უნივერსიტეტი-საწარმო;
კავშირი სკოლასა და უნივერსიტეტს შორის;
განათლების რეფორმა, მიღწევები და ნაკლოვანებები;
მისაღები გამოცდები თუ საატესტატო გამოცდები?
სპეციალობის დასაუფლებლად შედგენილი პროგრამები და სტუდენტთა მოლოდინები;
არჩეული სპეციალობის დაუფლებისათვის საჭირო მატერიალური და აკადემიური რესურსები;
საუნივერსიტეტო ბიბლიოთეკა და ონლაინრესურსებით სარგებლობის პირობები;
სტუდენტთა პროფესიული ჩართულობა: სტაჟირება, როგორც პროფესიული დახელოვნების აუცილებელი პირობა, მაგისტრატურაში სწავლის დროს;
ტრადიციული და ონლაინსწავლების უპირატესობები და ხარვეზები;
სწავლის (და კვლევის) ინტერნაციონალიზაცია და სტუდენტების მონაწილეობა გაცვლით პროგრამებში – ინტერკულტურული კომპეტენიის შეძენის ერთ-ერთი პირობა;
ენობრივი უნიფორმიზაცია თუ მრავალენოვნება?

კონფერენციაში მონაწილეობის მსურველებს შეუძლიათ შემოგვთავაზონ საუნივერსიტეტო განათლებასთან დაკავშირებული სხვა თემებიც.
კონფერენციის სამუშაო ენებია: ქართული, ფრანგული, ინგლისური
ანონიმი ექსპერტების მიერ ორმაგი შეფასების შედეგად შერჩეული სტატიები გამოქვეყნდება წარმოდგენილი მოხსენებების ენებზე CODFREURCOR-ის ჟურნალის Études interdisciplinaires en Sciences humaines (ინტერდისციპლინური კვლევები ჰუმანიტარულ მეცნიერებებში) მე-7 ნომრის დამატებაში.
კონფერენციაში მონაწილეობის მისაღებად: თქვენი განაცხადი უნდა წარმოადგინოთ Word-ის ფორმატში (Times New Roman, 12 p.p) და ის უნდა შეიცავდეს შემდეგ ინფორმაციას:

სამოქალაქო სტატუსი (ბატონი, ქალბატონი)
სტუდენტური სტატუსი: (ბაკალავრი, მაგისტრანტი, დოქტორანტი) –
სახელი –
გვარი –
უნივერსიტეტი –
საფოსტო მისამართი –
ტელეფონის ნომერი –
ელექტრონული მისამართი –
მოხსენების სათაური (მაქსიმუმ 20 სიტყვა) –
მოხსენების რეზიუმე და საკვანძო სიტყვები მოხსენების ენაზე და ინგლისურად (მაქსიმუმ 250 სიტყვა) –

გთხოვთ, განაცხადი შესაბამისი ფორმით გამოაგზავნოთ შემდეგ მისამართზე: colloqueetudiant@iliauni.edu.ge
თარიღები

მოხსენებისათვის განაცხადის წარდგენის ბოლო ვადა: 10 აპრილი, 2019 წელი
მოხსენების მიღების თაობაზე შეტყობინების გაგზავნის ბოლო ვადა: 30 მაისი, 2019 წელი
კონფერენციის პროგრამის გამოქვეყნება: 15 ივნისი, 2019 წელი

საორგანიზაციო კომიტეტი:
მეგი გაფრინდაშვილი – megi.gaprindashvili.1@iliauni.edu.ge
ელზა იმნაძე – elza.imnadze@iliauni.edu.ge
სალომე ლაფაჩიშვილი – salome.lapachishvili@iliauni.edu.ge
სალომე ფანცულაია – salome.pantsulaia.1@iliauni.edu.ge
ნინო ხარაზიშვილი – ninakharaz@yahoo.fr
მარიამ ხარებავა – mariami.kharebava.1@iliauni.edu.ge
სამეცნიერო კომიტეტი:

ბლბულიან ტაგუჰი, ერევნის სახელმწიფო უნივერსიტეტი
გარნიე ელეონორ, საქართველოს ფრანგული ინსტიტუტი, საუნივერსიტეტო და სამეცნიერო თანამშრომლობის ატაშე
გვალია გიორგი, ილიას სახელმწიფო უნივერსიტეტი, მეცნიერებათა და ხელოვნების ფაკულტეტის დეკანი
გვანცელაძე თემურ, სოხუმის სახელმწიფო უნივერსიტეტი
გრიგორიანი კარინე, ერევნის ბრიუსოვის ლინგვისტიკის სახელმწიფო უნივერსიტეტი
დობორჯგინიძე ნინო, ილიას სახელმწიფო უნივერსიტეტი, ვიცე-რექტორი
დოხტურიშვილი მზაღო, ილიას სახელმწიფო უნივერსიტეტი
ეიბენ ნელი, ტიმიშუარას დასავლეთის უნივერსიტეტი
ვრაბი დიანა, ბალცის „ალეკუ რუსოს“ სახელმწიფო უნივერსიტეტი
ზბანტ ლუდმილა, მოლდოვას სახელმწიფო უნივერსიტეტი
ლომიძე მირანდა, ქუთაისის ა. წერეთლის სახელმწიფო უნივერსიტეტი, სადოქტორო კოლეჯის CODFREURCOR დირექტორი
მამაცაშვილი ათინათი, ილიას სახელმწიფო უნივერსიტეტი
ნოზაძე ლიანა, ქუთაისის ა. წერეთლის სახელმწიფო უნივერსიტეტი
პატარაია ნინო, ილიას სახელმწიფო უნივერსიტეტი
პატრას როქსანა, იასის „ალექსანდრუ იოან კუზას“ უნივერსიტეტი
სურგულაძე ნატალია, შოთა რუსთაველის ბათუმის სახელმწიფო უნივერსიტეტი
ფრუმუშანი დანიელა, ბუქარესტის ინივერსიტეტი
ქავთარაძე ნინო, თბილისის სახელმწიფო უნივერსიტეტი
ღუტიძე ინგა, ილიას სახელმწიფო უნივერსიტეტი, სამცხე-ჯავახეთის სახელმწიფო უნივერსიტეტი
შავერდაშვილი ეკატერინე, ილიას ახელმწიფო უნივერსიტეტი
ხარებავა მაყვალა, ეგეოსის უნივერსიტეტი
ხოსიტაშვილი გიგა, ილიას სახელმწიფო უნივერსიტეტი

ირინა სულხანიშვილის ხსოვნისადმი მიძღვნილი კონცერტი
2019-02-27 19:30
27 თებერვალს, 19:30-ზე, ილიას სახელმწიფო უნივერსიტეტის B 201 აუდიტორიაში ილიაუნის მუსიკის ცენტრი მართავს უნივერსიტეტის თანამშრომლის, ირინა სულხანიშვილის, ხსოვნისადმი მიძღვნილ კონცერტს.
კონცერტში მონაწილეობას მიიღებენ საქართველოსა და ევროპაში მოღვაწე ახალგაზრდა მუსიკოსები, ილიას სახელმწიფო უნივერსიტეტის პროფესორ ნინო მამრაძის დოქტორანტები და კლასდამთავრებულები: ქეთევან შარუმაშვილი, სოფიო გელაშვილი-ტროისო, თინათინ მამულაშვილი, ნათია ბერაია, თედო დიაკონიძე და დაჩი თაქთაქიშვილი.
პროგრამაშია ბეთჰოვენის, მოცარტის, შოპენის, ლისტის,სკრიაბინის, ვერდისა და ბოიტოს ნაწარმოებები.
დრო: 27 თებერვალი, 19:30 საათი
ადგილმდებარეობა: B201 აუდიტორია (ი. ჭავჭავაძის გამზირი N32), ილიას სახელმწიფო უნივერსიტეტი
დასწრება თავისუფალია.

ღვიძლის გადანერგვის ოპერაციის პირდაპირი ვიდეოტრანსლაცია და ლექცია
2019-02-28 09:00
ილიას სახელმწიფო უნივერსიტეტის ინიციატივითა და საქართველოს ტრანსპლანტოლოგთა საზოგადოებასთან თანამშრომლობით, სეულის საუნივერსიტეტო კლინიკის წამყვანი ტრანსპლანტოლოგებისა და ილიაუნის სამედიცინო მიმართულების პროფესორებისა და ლექტორების მონაწილეობით ილიაუნისთან აფილირებულ კლინიკაში „ინოვა“ ღვიძლის გადანერგვის ოპერაცია ჩატარდება.
ოპერაციაში მონაწილეობას მიიღებენ ილიას სახელმწიფო უნივერსიტეტის სამედიცინო მიმართულების პროფესორები კობა შანავა და ივანე აბიათარი, ასევე მოწვეული ლექტორები ნიკოლოზ რთველიაშვილი და ლევან ქოიავა. ღვიძლი გადაინერგება ცოცხალი დონორისგან. ოპერაციაში ასევე ჩაერთვება დელეგაცია სეულის საუნივერსიტეტო კლინიკიდან წამყვანი ტრანსპლანტოლოგის, პროფესორ კვანგ ვუნგ ლის ხელმძღვანელობით.
დაინტერესებულ პირებს შეუძლიათ 28 თებერვალს, 9:00 საათიდან, უყურონ პირდაპირ ტრანსლაციას საოპერაციოდან, ხოლო 9:30 საათზე პროფესორი კვანგ ვუნგ ლი შეუერთდება აუდიტორიას და წაიკითხავს ლექციას ოპერაციის მიმდინარეობის შესახებ ილიას სახელმწიფო უნივერსიტეტის G 106 აუდიტორიაში.

დრო: 28 თებერვალი, 9:00 საათი
ადგილმდებარეობა: G 106 აუდიტორია (გ. წერეთლის N1), ილიას სახელმწიფო უნივერსიტეტი

ილიაუნის ლიტერატურულ კლუბში: პროფესორ ლევან ცაგარლის საჯარო ლექცია „გივი მარგველაშვილის „კაპიტანი ვაკუში. დოიქსილანდში“
2019-02-28 19:00
28 თებერვალს, 19:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ გეპატიჟებით ილიას სახელმწიფო უნივერსიტეტის სრული პროფესორის, ფილოლოგ ლევან ცაგარლის ლექციაზე: „გივი მარგველაშვილის „კაპიტანი ვაკუში. დოიქსილანდში“.
გივი მარგველაშვილის ავტობიოგრაფიული ტრილოგიის კაპიტანი ვაკუში პირველ რომანში (დოიქსილანდში) სივრცე განსაკუთრებული სემანტიკური დატვირთვის მატარებელია. ნეოლოგიზმებით „დოიქსილანდი“ და „დიქსილანდი“ რომანში იქმნება თავისებური ტოპოლოგიური დაპირისპირება, რომელიც დაკავშირებულია არა იმდენად გეოგრაფიულ (გერმანია და დასავლეთ ევროპა), რამდენადაც იდეოლოგიურ (ნაციზმი და ლიბერალიზმი) და პოლიტიკურ (ტოტალიტარიზმი და დემოკრატია) პოზიციებთან. მოხსენებაში გაანალიზდება ტექსტში მოცემული ძირითადი სივრცობრივი ელემენტები — „დიქსიგზა“, „მოსაცდელი ციხესიმაგრეები“, „სახლუკები“ და „კავკასიური საჰაერო კოშკი“, რისთვისაც გამოყენებული იქნება როგორც კლასიკური სტრუქტურალიზმის ფარგლებში შემუშავებული ანალიტიკური მოდელები (ლოტმანი), ისე სივრცობრივი გადატრიალების შედეგად კულტურის კვლევებში დამკვიდრებული თეორიული მიდგომები (დელიოზი და გატარი, ფუკო). ანალიზის საფუძველზე წარმოჩინდება ის ძირითადი მახასიათებელი, რომლითაც ნაცისტური ხანის გერმანიის ტოტალიტარული სივრცე იმიჯნება, ერთი მხრივ, მის მიერ მტრად აღქმული უცხოეთისგან, და, მეორე მხრივ, თავად ამ სივრცეში დაფარული სუბკულტურული და ჰეტეროტოპიული ადგილებისგან. სახელდობრ, ე. წ. სახლუკებისგან განსხვავებით, რომლებიც ვერტიკალურობითა და მდგრადობით ხასიათდებიან, დიქსიგზა და მასზე განლაგებული „გაჩერებები“ (ღამის ბარები) განირჩევიან ჰორიზონტალურობითა და დინამიკურობით. ამგვარი სივრცობრივი დისპოზიცია ემსახურება პროტაგონისტის, როგორც კულტურათა შორის მავალის, სუბვერსიული პროფილის გამოკვეთას.
დრო: 28 თებერვალი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ტრენინგი შებრუნებული კლასის მეთოდოლოგიაში
2019-03-01 11:52
ილიას სახელმწიფო უნივერსიტეტის აკადემიური პერსონალისა და მასწავლებელთა განვითარების ცენტრი პროექტის ,,შემოქმედებითი ნაპერწკალი“: სამეწარმეო განათლების პროგრამა უმაღლესი სასწავლებლებისთვის“ (Creative Spark: Higher Education Enterprise Programme) ფარგლებში გთავაზობთ 3-დღიან ინტენსიურ ტრენინკურსს შებრუნებული კლასის მეთოდოლოგიაში. კურსს გაუძღვება პროფესორი ქეროლ ჯერვისი (Carol Jarvis, University of The West of England in Bristol).

მონაწილეთა რაოდენობა: მაქსიმუმ 15
რეგისტრაციის დასრულების თარიღი: 8 მარტი
სამუშაო ენა: ინგლისური
10 მარტისთვის დარეგისტრირებულ მონაწილეებს გაეგზავნებათ ტრენინგისთვის მოსამზადებელი მასალა.
ტრენინგი ასევე ითვალისწინებს ორ მოსამზადებელ ონლაინსესიას, რომლებიც ჩატარდება 11 და 25 მარტს. საათები და დეტალები დაზუსტდება მოგვიანებით.
პირველიდან 3 აპრილის ჩათვლით ტრენინგი ჩატარდება უნივერსიტეტის E207 აუდიტორიაში 10:00-დან 17:00 საათამდე.
რეგისტრაციისთვის ეწვიეთ ბმულს – http://bit.do/eJZQq
კურსის აღწერა იხილეთ თანდართულ ფაილად.

საჯარო დისკუსია „ბუნებრივი რესურსების პოლიტიკის სოციალური და გარემოსდაცვითი ასპექტები“
2019-03-01 17:00
პირველ მარტს, 17:00 სთ-ზე, ილიას სახელმწიფო უნივერსიტეტის წიგნის სახლში „ლიგამუსი“ ჰაინრიჰ ბიოლის ფონდის თბილისის ოფისი გიწვევთ საჯარო დისკუსიაზე:„ბუნებრივი რესურსების პოლიტიკის სოციალური და გარემოსდაცვითი ასპექტები“.
მომხსენებლები:
ირაკლი მაჭარაშვილი – გარემოსდამცველი, ილიას სახელმწიფო უნივერსიტეტის ასოცირებული პროფესორი; ორგანიზაცია „მწვანე ალტერნატივა“;
კახა ბახტაძე – გარემოს დაცვისა და ბუნებრივი რესურსების მართვის სპეციალისტი; არასამთავრობო ორგანიზაცია „გარემო და განვითარება;
თამუნა ქებურია – მკვლევარი; ადამიანის უფლებების სწავლების და მონიტორინგის ცენტრი (EMC).
მარიამ დევიძე – სოციოლოგი.
მოდერატორი: თამარ ანთიძე – ჰაინრიჰ ბიოლის ფონდის წარმომადგენელი
დოვლათის, დასაქმების ადგილებისა და საექსპორტო პროდუქციის წარმოების თვალსაზრისით სამთო-მომპოვებელ ინდუსტრიას მნიშვნელოვანი ადგილი უკავია ქვეყნის ეკონომიკურ აქტივობაში. თუმცა, მსგავსი ინდუსტრიების სპეციფიკურობიდან გამომდინარე, მნიშვნელოვანია გამართული საკანონმდებლო რეგულაციების არსებობა, რომლებიც დააბალანსებს მაქსიმალურ მოგებაზე ორიენტირებულ ინტერესებს და მიმართული იქნება ადგილობრივი მოსახლეობის სოციო-ეკონომიკური მდგომარეობის გაუმჯობესებისა და გარემოსთვის მიყენებული ზიანის შერბილებისკენ.
დისკუსია შეეცდება პასუხი გასცეს შემდეგ შეკითხვებს:

როგორია ბუნებრივი რესურსებისა და სასარგებლო წიაღისეულის მართვის პრაქტიკა და რა ღონისძიებებს მიმართავს სახელმწიფო მსგავს საქმიანობასთან დაკავშირებული რისკების შესამცირებლად?
როგორ უნდა გავუმკლავდეთ გარემოს დეგრადაციას, დაბინძურებას და მასთან დაკავშირებულ ჯანმრთელობის პრობლემებს ბოლნისში, კასპში, ჭიათურაში, ტყიბულში და ა. შ.?
როგორ პასუხობს სახელმწიფო დიდი ინდუსტრიების გარშემო მცხოვრები ადამიანების წუხილს?
რა რეკომენდაციები აქვთ ამ საკითხებთან დაკავშირებით მეცნიერებს, არასამთავრობო ორგანიზაციებსა და აქტივისტებს?

შეხვედრაზე გაიმართება ჰაინრიჰ ბიოლის ფონდის პროექტის „მწვანე აკადემია“ ფარგლებში ჩატარებული კვლევის „ოქროს საბადოსთან ცხოვრების საფასური: კომპანია „არემჯის“ საქმიანობის ეკონომიკური და სოციალური გავლენები მოსახლეობაზე” პრეზენტაცია.
დრო: პირველი მარტი, 17:00 საათი
ადგილმდებარეობა: წიგნის სახლი „ლიგამუსი“(ი. ჭავჭავაძის გამზირი N32), ილიას სახელმწიფო უნივერსიტეტი
დასწრება თავისუფალია.

სეულის საუნივერსიტეტო კლინიკის წამყვანი ტრანსპლანტოლოგის, პროფესორ კვანგ ვუნგ ლის საჯარო ლექცია
2019-03-01 17:00
1-ლ მარტს, 16:00 საათზე, ილიას სახელმწიფო უნივერსიტეტის B 201 აუდიტორიაში გიწვევთ სეულის საუნივერსიტეტო კლინიკის წამყვანი ტრანსპლანტოლოგის, პროფესორ კვანგ ვუნგ ლის ლექციაზე „საქართველოში ღვიძლის ტრანსპლანტაციის განვითარების პერსპექტივა ცოცხალი და გვამური დონაციის გამოყენებით“, რომელზეც მომხსენებელი აუდიტორიას გააცნობს თავის ხედვასა და რეკომენდაციებს საერთაშორისო გამოცდილების გათვალისწინებით.
ქართველი ექიმების მხარდაჭერისა და გაწეული ღვაწლის აღსანიშნავად პროფესორ კვანგ ვუნგ ლის მიენიჭება ილიას სახელმწიფო უნივერსიტეტის საპატიო დოქტორის წოდება.
პროფესორი ლი ყაზახეთის ჰეპატო-ტრანსპლანტაციის ასოციაციის საპატიო პრეზიდენტი, მიანმარის რესპუბლიკის სამედიცინო უნივერსიტეტის მოწვეული პროფესორი და რამდენიმე მაღალრეიტინგული ქირურგიული ჟურნალის საგამომცემლო ბორდის წევრია.
ღონისძიების ფარგლებში ილიას სახელმწიფო უნივერსიტეტს, სეულის უნივერსიტეტს, სეულის საუნივერსიტეტო კლინიკას და კლინიკა ინოვას შორის გაფორმდება ურთიერთთანამშრომლობის მემორანდუმი, რომელიც მიზნად ისახავს თანამშრომლობის განვითარებას სამედიცინო განათლების, კვლევის, პერსონალის გადამზადების, ერთობლივი კლინიკური, სასწავლო და სამეცნიერო ღონისძიებების მიმართულებით.
მომხსენებლის შესახებ
მედიცინის დოქტორს, პროფესორ კვანგ ვუნგ ლის დამთავრებული აქვს სეულის ეროვნული უნივერსიტეტი. მუშაობდა ღვიძლის ქირურგად და ტრანსპლანტოლოგად სამხრეთ კორეის სამსუნგის სამედიცინო და კიბოს ეროვნულ ცენტრებში. იყო ჯონს ჰოპკინსის საუნივერსიტეტო კლინიკის კონსულტანტი. ამჟამად სეულის ეროვნული უნივერსიტეტის სამედიცინო სკოლისა და საუნივერსიტეტო კლინიკის პროფესორია. ასევე არის ჰეპატო-პანკრეატო-ბილიარული ქირურგიის განყოფილების უფროსი, სეულის ეროვნული საუნივერსიტეტო კლინიკის ჯანდაცვის ცენტრის აღმასრულებელი დირექტორი და გლობალური დაგეგმვის და განვითარების ვიცე-პრეზიდენტი. მისი ძირითადი სამედიცინო მიმართულებაა ზოგადი ქირურგია და ტრანსპლანტოლოგია. პროფესორი ლი არის აღიარებული მსოფლიო ექსპერტი ღვიძლის ტრანსპლანტოლოგიაში. კარიერის მანძილზე ჩატარებული აქვს 1000-ზე მეტი ღვიძლის გადანერგვის ოპერაცია, მათ შორის 150-ზე მეტი კორეის გარეთ. საქართველოში ქართველ კოლეგებთან ერთად პროფესორ ლის ჩატარებული აქვს 14 ღვიძლის გადანერგვის ოპერაცია – ყველა წარმატებული.
პროფესორის სამეცნიერო მოღვაწეობა მოიცავს ისეთ მიმართულებებს, როგორებიცაა: ჰეპატოციტების ტრანსპლანტაცია, გენების გადაცემა, კიბოს ღეროვანი უჯრედები, იმუნოსუპრესორული აგენტების კვლევა, სანაღვლე გზების იშემია, პოლიმორფიზმი და სხვ. მის მიერ შემუშავებულია მრავალი ინოვაციური ტექნიკა ღვიძლის ტრანსპლანტაციის შემდგომი ბილიარული გართულებების შესამცირებლად.

სამუშაო ენა: ინგლისური
დრო: 1-ლი მარტი, 16:00 საათი
ადგილმდებარეობა: B201 აუდიტორია (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ქალთა ისტორიის თვე ილიაუნიში
2019-03-01 17:17
ილიაუნის სამართლის სკოლის ადამიანის უფლებათა მიმართულება აღმოსავლეთ-დასავლეთის მართვის ინსტიტუტის „კანონის უზენაესობის მხარდაჭერა საქართველოში“ (USAID/PROLoG) პროგრამასთან თანამშრომლობით ტრადიციულად აღნიშნავს ქალთა ისტორიის თვეს და გიწვევთ მარტში დაგეგმილ ღონისძიებებზე:

ფილმის „უთქმელი ისტორიები“ ჩვენება და დისკუსია ადამიანის უფლებათა კინოკლუბში

დოკუმენტური ფილმი „უთქმელი ისტორიები“ XIX-XX საუკუნეებში მცხოვრები სამი ქართველი ქალის – ბარბარე ჯორჯაძის, ეკატერინე გაბაშვილისა და კატო მიქელაძის – ცხოვრებასა და ფემინისტურ მოღვაწეობას ეძღვნება. ფილმის მიზანი საზოგადოებისთვის ქართველი ქალების უცნობი ფემინისტური მემკიდრეობის ჩვენებაა.
ვრცლად – https://bit.ly/2XveN8W
დრო: 12 მარტი, 19:00 საათი
ადგილმდებარეობა: სულხან-საბა ორბელიანის სამკითხველო დარბაზის სამუშაო ოთახი (ი. ჭავჭავაძის გამზ. N32)

საჯარო დისკუსია „ბავშვთა მიმართ ძალადობა – რეალობა და გამოწვევები“

გაეროს ბავშვთა ფონდის მონაცემებით, ბავშვების 21.7% საქართველოში სიღარიბის ზღვარს ქვემოთ ცხოვრობს. ხშირია ბავშვთა მიმართ ძალადობა მისი ყველა ფორმით – იქნება ეს ფიზიკური, სექსუალური, ფსიქოლოგიური თუ ეკონომიკური. ბოლო პერიოდში საზოგადოებამ არაერთხელ იხილა სისტემის ხარვეზის ფატალური შედეგები. რას აკეთებს სახელმწიფო ბავშვთა უფლებების დასაცავად, მათ მიმართ ძალადობის აღმოსაფხვრელად? რა პრობლემებთან უწევთ გამკლავება ბავშვთა საკითხებზე მომუშავე სოციალურ მუშაკებს? რამდენად მნიშვნელოვანია ფსიქოლოგების ჩართულობა, როცა ბავშვთა ძალადობაზე ვსაუბრობთ? სწორედ ამ საკითხებს განვიხილავთ საჯარო დისკუსიაზე დარგის სპეციალისტებთან ერთად.
ვრცლად – https://bit.ly/2IJVF3F
დრო: 14 მარტი, 17:00 საათი
ადგილმდებარეობა: აუდიტორია A101 (ი.ჭავჭავაძის გამზ. N32), ილიას სახელმწიფო უნივერსიტეტი

საჯარო დისკუსია „ოჯახში ძალადობა და ქალთა წინააღმდეგ მიმართული დანაშაული“

დისკუსიაზე საუბარი შეეხება ქალთა მიმართ ძალადობისა და ოჯახურ დანაშაულებთან დაკავშირებით საქართველოში არსებულ საკანონმდებლო ბაზას, პრაქტიკაში არსებულ პრობლემებსა და ამ პრობლემების გადაჭრის გზებზე. განხილური იქნება, თუ როგორია ოჯახში ძალადობისა და ქალთა წინააღმდეგ მიმართული დანაშაულის ბოლო პერიოდის სტატისტიკა.
ვრცლად – https://bit.ly/2UeUN8x
დრო: 18 მარტი, 17:00 საათი
ადგილმდებარეობა: აუდიტორია A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი

ელენორ რუზველტის ტექსტების საჯარო კითხვა – „მომავალი ეკუთვით მათ, ვისაც საკუთარი ოცნებების მშვენიერების სჯერა“

ილიაუნის A კორპუსის ეზოში, ელენორ რუზველტის 13-მეტრიანი მურალის წინ, გაიმართება მისი ტექსტების საჯარო კითხვა, რათა ვიზეიმოთ ადამიანის უფლებათა საყოველთაო დეკლარაციის ავტორისა და აქტივისტის ცხოვრება, მოღვაწეობა და მრავალწლიანი ბრძოლა ქალთა უფლებებისთვის.
ვრცლად – https://bit.ly/2En8zz3
დრო: 20 მარტი, 16:00 საათი
ადგილმდებარეობა: ილიაუნის A კორპუსის შიდა ეზო

ფილმის „მე მქვია მალალა“ ჩვენება და დისკუსია ადამიანის უფლებათა კინოკლუბში

ფილმი „მე მქვია მალალა“ პაკისტანელი აქტივისტის, ქალთა და გოგონათა უფლებების დამცველის, მშვიდობის დარგში ნობელის პრემიის ლაურეატის, მალალა იუსუფზაის შესახებ მოგვითხრობს. ეს არის ისტორია მის ბრძოლაზე განათლების უფლებისთვის, რომელიც მალალას ლამის სიცოცხლის ფასად დაუჯდა.
ვრცლად – https://bit.ly/2XpomWO
სამუშაო ენები: ქართული/ინგლისური
დრო: 22 მარტი, 19:00 საათი
ადგილმდებარეობა: სულხან-საბა ორბელიანის სამკითხველო დარბაზის სამუშაო ოთახი (ი. ჭავჭავაძის გამზ. N32), ილიას სახელმწიფო უნივერსიტეტი

საჯარო ლექცია „ სექსუალური ძალადობის დაუსჯელობა – ქართული კანონმდებლობის ხარვეზები“

ლექციაზე „სექსუალური ძალადობის დაუსჯელობა – ქართული კანონმდებლობის ხარვეზები“ სწორედ ამ პრობლემურ საკითხებს განვიხილავთ ორგანიზაცია Equality Now-ს ევრაზიის კონსულტანტ თამარ დეკანოსიძესთან ერთად, რომელიც პოსტსაბჭოთა სივრცეში ძალადობის შესახებ კანონმდებლობისა და მისი იმპლემენტაციის ხარვეზების შესახებ მომზადებული მასშტაბური კვლევის ერთ-ერთი ავტორია. ჩიკაგოს ნორთ-ვესტერნის უნივერსიტეტის პროფესორ ბრიჯიტ არიმონდთან ერთად კი ზემოაღნიშნული საკითხების ამერიკული მოწესრიგების მოდელზე იქნება საუბარი.
ვრცლად – https://bit.ly/2T4I4bQ
სამუშაო ენები: ქარული/ინგლისური
დრო: 26 მარტი, 17:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი

საჯარო ლექცია „საკუთარი ოთახი – ქალების პირადი ცხოვრების უფლება“

საჯარო ლექციაზე საუბარი შეეხება ქალების გაჩუმების ისტორიულ პრაქტიკას, პირადი ცხოვრების უფლებასა და მისი ხელშეუხებლობის მნიშვნელობას. განხილული იქნება ქართული და ამერიკული კონტექსტი.
ვრცლად – https://bit.ly/2H9Jta3
სამუშაო ენები: ქართული/ინგლისური
დრო: 28 მარტი, 17:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
ყველა ღონისძიებაზე დასწრება თავისუფალია.
2019

რატი ამაღლობელის „სიტყვის სახელოსნო“: ნინო ხოფერიას ფილმის „დაბრუნების დღე“ ჩვენება
2019-03-05 19:00
5 მარტს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ რატი ამაღლობელის „სიტყვის სახელოსნოს“ ფარგლებში გაიმართება ნინო ხოფერიას დოკუმენტური ფილმის „დაბრუნების დღე“ ჩვენება, რომელიც პოეტის, მთარგმნელისა და პედაგოგის, ამირან (პაკო) სვიმონიშვილის ხსოვნას ეძღვნება.
ფილმს წარადგენს რეჟისორი და ავტორი ნინო ხოფერია.
დრო: 5 მარტი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

საჯარო ლექცია-დისკუსია „კომუნიკაციის, ენისა და მეტყველების თერაპიის როლი აუტიზმის მართვაში“
2019-03-06 16:00
6 მარტს, 16:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება საჯარო ლექცია-დისკუსია თემაზე: „კომუნიკაციის, ენისა და მეტყველების თერაპიის როლი აუტიზმის მართვაში“.
ევროპის ენისა და მეტყველების თერაპევტთა ასოციაცია (CPLOL) ყოველწლიურად 6 მარტს აღნიშნავს ევროპის ენისა და მეტყველების თერაპიის დღეს. ღონისძიების მიზანია კომუნიკაციის, ყლაპვისა და კვების დარღვევების დროს ენისა და მეტყველების თერაპევტის როლის შესახებ საზოგადოების ცნობიერების ამაღლება.
2019 წლის თემად აუტიზმის სპექტრის დარღვევა გამოცხადდა. ამ დღეს ევროპის ენისა და მეტყველების თერაპევტები გაერთიანდებიან, რათა სამუშაო შეხვედრების, ტრენინგებისა და კონფერენციების დახმარებით საზოგადოებას გააცნონ აუტიზმის სპექტრის დარღვევის დროს ენისა და მეტყველების თერაპევტების ფუნქცია.
ილიას სახელმწიფო უნივერსიტეტის ბავშვის განვითარების ინსტიტუტი და საქართველოს ენისა და მეტყველების თერაპევტთა ასოციაცია წელს პირველად უერთდება 6 მარტის აღნიშვნას.
შეხვედრაზე ილიას სახელმწიფო უნივერსიტეტის „კომუნიკაციის, ენისა და მეტყველების თერაპიის“ სამაგისტრო პროგრამის პირველი ნაკადის სტუდენტები პროგრამის შედეგებს შეაჯამებენ.
დაწვრილებითი ინფორმაცია ღონისძიების შესახებ იხ. ბმულში
დრო: 6 მარტი, 16:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ტრენინგის„ინკლუზიური განათლების პრინციპები“პრეზენტაცია
2019-03-06 17:00
6 მარტს, 17:00 საათზე, ილიას სახელმწიფო უნივერსიტეტის B201 აუდიტორიაში ილიაუნის ბავშვის განვითარების ინსტიტუტის ტრენინგცენტრი გიწვევთ ტრენინგის „ინკლუზიური განათლების პრინციპები“პრეზენტაციაზე.
პროგრამის მიზანია გადაამზადოს მასწავლებლები სპეციალური საგანმანათლებლო საჭიროების მქონე მოსწავლის ეფექტური სწავლების სტრატეგიების განსაზღვრასა და ინკლუზიური განათლების პრინციპებში.
პროგრამა განკუთვნილია მასწავლებლებისა და სპეციალური მასწავლებლებისათვის, რომლებიც გეგმავენ ან უკვე მუშაობენ სპეციალური საგანმანათლებლო საჭიროების მქონე მოსწავლეებთან.
დრო: 6 მარტი, 17:00 საათი
ადგილმდებარეობა: B201 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

წიგნის „ფემინისტური საკითხავი: დებატები კულტურის, კანონისა და სექსუალობის შესახებ" პრეზენტაცია
2019-03-06 18:00
6 მარტს, ოთხშაბათს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ჰაინრიჰ ბიოლის ფონდის თბილისის ოფისი გიწვევთ წიგნის „ფემინისტური საკითხავი: დებატები კულტურის, კანონისა და სექსუალობის შესახებ” პრეზენტაციაზე.
მომხსენებლები:
○ თამარ ცხადაძე – ფილოსოფოსი, ილიას სახელმწიფო უნივერსიტეტი
○ ნარგიზა არჯევანიძე – გენდერის მკვლევარი, მოწვეული ლექტორი, თბილისის სახელმწიფო უნივერსიტეტი
მოდერატორი: თამთა მელაშვილი – გენდერის კვლევის ინსტიტუტი, თბილისის სახელმწიფო უნივერსიტეტი
ჰაინრიჰ ბიოლის ფონდის თბილისის ოფისმა გენდერული პროგრამის ფარგლებში გამოსცა პუბლიკაცია „ფემინისტური საკითხავი: დებატები კულტურის, კანონისა და სექსუალობის შესახებ”, რომელიც მე-20 საუკუნის ბოლო ორი ათწლეულის განნმავლობაში შექმნილ ფემინისტური თეორიის რამდენიმე უმნიშვნელოვანეს ტექსტს აერთიანებს:
►„სავალდებულო ჰეტეროსექსუალობა და ლესბოსელად ყოფნა”
ედრიენ რიჩი
თამთა მელაშვილის თარგმანი
►„დასავლეთის მზერის ქვეშ: ფემინისტური კვლევა და კოლონიური დისკურსები”
ჩანდრა ტალპად მოჰანტი
ნარგიზა არჯევანიძის თარგმანი
►„ქალთა დაქვემდებარება და კანონის როლი”
ნადინ ტაუბი და ელიზაბეთ შნაიდერი
გიორგი ჩუბინიძის თარგმანი
►„ქალებისთვის მულტიკულტურალიზმი ცუდი ხომ არ არის?”
სიუზან მოლერ ოკინი
გიორგი ჩუბინიძის თარგმანი
►„კულტურის არსი და ისტორიის საზრისი: კულტურული ესენციალიზმის ფემინისტური კრიტიკა”
უმა ნარაიანი
ნარგიზა არჯევანიძის თარგმანი
►„რიგების შევსება: ქალების, როგორც დედების, სამხედრო მომსახურეების, ფემინისტებისა და მოდის დიზაინერების მილიტარიზაცია”
სინთია ენლოუ
მარიამ ჭანჭალეიშვილის თარგმანი
პუბლიკაციის რედაქტორები: თამარ ცხადაძე, ეთუნა ნოღაიდელი
წინასიტყვაობის ავტორი: თამარ ცხადაძე.
დრო: 6 მარტი, 18:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ.N32), ილიას სახელმწიფო უნივერსიტეტი
დასწრება თავისუფალია.

შოთა რუსთაველის საქართველოს ეროვნული სამეცნიერო ფონდის ფუნდამენტური კვლევების საგრანტო კონკურსში გამარჯვებული ილიაუნის ფიზიკის მიმართულების პროექტების პრეზენტაცია
2019-03-06 19:00
6 მარტს, ოთხშაბათს, 19:00 საათზე, ილიაუნის E 207 აუდიტორიაში ილიას სახელმწიფო უნივერსიტეტის ფიზიკის მიმართულების პროფესორები წარადგენენ შოთა რუსთაველის საქართველოს ეროვნული სამეცნიერო ფონდის ფუნდამენტური კვლევების საგრანტო კონკურსში გამარჯვებულ პროექტებს. აღსანიშნავია, რომ ქვეყნის მასშტაბით აღნიშნულ საგრანტო კონკურსში ფიზიკის მიმართულებით დაფინანსებული ექვსი პროექტიდან ხუთი ილიას სახელმწიფო უნივერსიტეტის პროფესორებისა და მკვლევრების ხელმძღვანელობით მომზადდა:

თინათინ კახნიაშვილი – ადრეული სამყაროს სურათის აღდგენა: კოსმოსური მაგნიტური ველები და გრავიტაციული ტალღები
გიორგი მაჩაბელი – რადიო პულსარების ინტერმიტირებადი გამოსხივების ბუნების შესახებ
ანდრია როგავა – მსხვილმაშტაბოვანი სტრუქტურები და ტალღები მზის ქარში
გრიგოლ ღოღობერიძე – წვრილმაშტაბოვანი ტურბულენტობა მზის ქარში
რაგული ინასარიძე – დედამიწასთან მოახლოებადი ასტეროიდების ფიზიკური და დინამიკური მახასიათებლის შესწავლა აბასთუმნის ასტროფიზიკურ ობსერვატორიაში

დრო: 6 მარტი, 19:00 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. № 3/5), ილიას სახელმწიფო უნივერსიტეტი
დასწრება თავისუფალია.

კორპორაციული და სამეწარმეო უნარ-ჩვევების ტრენინგი
2019-03-07 13:00
კორპორაციული და სამეწარმეო უნარ-ჩვევების ტრენინგი

მოკლე აღწერა:

პროგრამის მიზანია განავითაროს სტუდენტების სამეწარმეო უნარ-ჩვევები და ხელი შეუწყოს სტუდენტური საწარმოების შექმნას შემოქმედებით ინდუსტრიებში. პროგრამა განხორციელდება ილიას სახელმწიფო უნივერსიტეტში ინტენსიური ბიზნეს ბუთ კემპ შეხვედრების სახით. 7 და 8 მარტს, ნახევარი დღის განმავლობაში, სტუდენტებს საშუალება ექნებათ პროგრამის ფარგლებში გაეცნონ სტარტაპის შექმნის პრინციპებს და განივითარონ ბიზნესდაგეგმვის, იდეების გენერაციისა და პიჩინგის უნარ-ჩვევები.
დრო:

7 მარტი, 13:00-20:00
8 მარტი, 9:00-12:00
სამიზნე აუდიტორია:
სტუდენტები, რომლებსაც უკვე აქვთ ბიზნესიდეა ან დაინტერესებულები არიან კრეატიულ ინდუსტრიებში სამეწარმეო საქმიანობით.
ამოცანები:

შემოქმედებით ინდუსტრიებში სატარტაპების შესახებ სტუდენტების ცოდნის ამაღლება-განვითარება;
შემოქმედებით ინდუსტრიებში ბიზნესის დასაწყებად სტუდენტებისთვის საჭირო უნარების განვითარება;
პროგრამის ,,შემოქმედებითი ნაპერწკალი” შესახებ ცნობადობის ამაღლება და მეწარმეობის პოპულარიზაცია.

სესია 1. იდეის განვითარება – 7 მარტი, 2019

13:00-13:45-ინოვაციაზე დაფუძნებული მეწარმეობა – დავით ჩეჩელაშვილის გაცნობითი ხასიათის სესია თემაზე:„ინოვაციაზე დაფუძნებული მეწარმეობა-ძირითადი საფუძვლები და განვითარება“

გაცნობითი სესიის გარდა პროფესორი გურპრიტ ჯაგპალი იქნება ტრენინგის ძირითადი ხელმძღვანელი.

13:45-15:15 – იდეაცია – სტუდენტები გაეცნობიან კრეატიული აზროვნებისა და იდეათა გენერირების პრინციპებს; განიხილავენ ყოველდღიურ ცხოვრებაში არსებულ პრობლემებს და იფიქრებენ მათი გადაჭრის გზებზე ბიზნეს-სოციალური საწარმოების დახმარებით.
15:15-17:15 – იდეის განვითარება – სტუდენტები ისწავლიან იდეების ეფექტურად შემოწმებას ფართოდ აპრობირებული ტექნიკების, მათ შორის, შემოქმედებითი აზროვნების (design thinking) პრინციპების საშუალებით.
17:15-17:30 – შესვენება
17:30-18:45 – ბაზრის გაგება – სტუდენტებს საშუალება ექნებათ მიიღონ პრაქტიკული რჩევები, თუ როგორ უნდა დაადგინონ, არის თუ არა ბაზარი მზად მათი იდეებისთვის და არსებობენ თუ არა ბაზარზე მათი პოტენციური მომხმარებლები. Lean Start Up მეთოდოლოგიის საფუძველზე სტუდენტები ისწავლიან კონკურენტის შეფასებისა და პოტენციური მომხმარებლის განსაზღვრის ტექნიკას.
18:45-20:00 – იდეის ბაზარზე გატანა – ტრენინგის წინა ნაწილიდან გამომდინარე ამ შეხვედრის მთავარი თემა იქნება პრაქტიკული მარკეტინგული ხერხების სტუდენტებისთვის გაცნობა კლიენტების მოსაზიდად და ბიზნესის პროფილის გასაუმჯობესებლად.

სესია 2. ბიზნესის განვითარება – 8 მარტი, 2019

9:00-10:30 – დაფინანსება – პრაქტიკული აქტივობების საშუალებით სტუდენტებს საშუალება ექნებათ შეაფასონ იდეის ფინანსური მხარე და სარგებლიანობა. ამასთან მოიძიონ პოტენციური დაფინანსების წყაროები იდეის რეალიზებისა და განვითარებისთვის.
10:30- 11:00 – ინტელექტუალური საკუთრება – სტუდენტები გაეცნობიან ინტელექტუალური საკუთრების ძირითადი პრინციპებს; ისინი ასევე მიიღებენ ინფორმაციას მომავალი საქმიანობისთვის აუცილებელი ადგილობრივი რესურსების შესახებ.

სესიას გაუძღვება ილიას სახელმწიფო უნივერსიტეტის ტექნოლოგიების კომერციალიზაციის ოფისის ლიცენზირებისა და პატენტირების სპეციალისტი თეონა ბებია.

11:00-12:00 – იდეის პიჩინგი – სტუდენტები იმუშავებენ ერთწუთიან ,,Elevator” პიჩებზე, რომელიც ზუსტად უნდა გამოხატავდეს და ხსნიდეს იდეის არსს. სტუდენტები პიჩებს მცირე ჯგუფებში პრაქტიკულად წარმოადგენენ და ერთმანეთს უკუკავშირით გაუზიარებენ საკუთარ მოსაზრებებს.

სამუშაო ენა: ინგლისური

ტრენინგზე რეგისტრაციისთვის ეწვიეთ ბმულს – https://bit.ly/2TpVSxf

რეგისტრაციის ვადა: 6 მარტი, 18:00

ხელმძღვანელების შესახებ

პროფესორი გურპრიტ ჯაგპალი
ოლდრიჯის კორპორაციული და სამეწარმეო ინსტიტუტის პროფესორი და დირექტორი
(ბიზნესის ადმინისტრირების დოქტორი): უმაღლესი განათლების მართვა, MBA (ბიზნესის ადმინისტრირების მაგისტრი), MSc (მეცნიერების მაგისტრი): უძრავი ქონების მართვა, BA (ჰუმანიტარულ მეცნიერებათა ბაკალავრი; წარჩინებით), MBTI-ის სერტიფიცირებული სპეციალისტი;ILM-ის სერტიფიკატი
გურპრიტი არის ოლდრიჯის კორპორაციული და სამეწარმეო ინსტიტუტის პროფესორი და დირექტორი. ოლდრიჯის აღნიშნულ ინსტიტუტს მოწინავე ადგილი უკავია სამეწარმეო განათლებაში. იგი მუდმივად ცდილობს ახალი თაობის მეწარმეთა მხარდაჭერას ეკონომიკის შემდგომი განვითარებისთვის.
უფრო ადრე გურპრიტი London South Bank University-ის კვლევის, მეწარმეობისა და ინოვაციის მიმართულებას ხელმძღვანელობდა. ასევე იყო South Bank University EnterprisesLtd-ის მთავარი აღმასრულებელი ხელმძღვანელი, რომელშიც მის მთავარ მოვალეობას London South Bank University-ის კვლევისა და მეწარმეობის სფეროში სტრატეგიული და ყოველდღიური საქმიანობის წარმართვა წარმოადგენდა.
გურპრიტმა, როგორც ინსპირაციულმა, გარდაქმნის სულისკვეთებით აღსავსე და სტრატეგიული ხედვის მქონე დირექტორმა, რომელსაც განათლება სხვადასხვა უმაღლეს სასწავლებელში აქვს მიღებული, წარმატებით დააფუძნა და განავითარა არაერთი საწარმოსა და კომპანიის მხარდაჭერის ცენტრები და ხელი შეუწყო მათ დაკავშირებას ადგილობრივ წარმოებასთან.
მის პროფესიულ სფეროებს განეკუთვნება: კვლევების მხარდაჭერა; ცოდნის გადაცემა; სამეწარმეო უნარები; მეწარმეობა; ინოვაცია; პერსონალურ განვითარებასთან დაკავშირებით კონსულტირება; მართვის სფეროში კონსულტირება; მენტორინგი; პროექტის მართვა; კომერციული ქონება და ბიზნესის განვითარება.
გურპრიტი ასევე მართავს უძრავი ქონების საკუთარ კომპანიას, რომელიც ქონების ყიდვითა და გაქირავებით, ასევე რეკონსტრუქციის პროექტების მართვით არის დაკავებული.
დავით ჩეჩელაშვილი
დავით ჩეჩელაშვილს, მეწარმეს, 1999 წლიდან უკავია რამდენიმე სტრატეგიული და ბიზნესის განვითარებაზე პასუხისმგებელი პოზიცია უმაღლესი ტექნოლოგიების მწარმოებელ საწარმოებში. მისი გამოცდილება ეფუძნება უმთავრესად ისეთი დისციპლინების ცოდნას, როგორებიცაა: იმერციული ვიზუალიზაცია, VR/AR, 3D სტერეოსისტემების მარკეტინგულ ინდუსტრიებში დანერგვა, როგორც საცალო ისე საგანმანათლებლო სფეროებში.
დავით ჩეჩელაშვილი კომპანია NEUR Optics-ისა და iZ3D-ის ერთ-ერთი დამაარსებელია.
როგორც სტრატეგიული აღმასრულებელი, იგი განსაზღვრავს სტრატეგიულ მიმართულებებს X6D კომპანიაში, რომელიც ცნობილია, როგორც DBA XPAND, ისევე როგორც NEUR Optics-ისა და iZ3D-ში. აქვს გამოცდილება საცალო სავაჭრო წარმომადგენლობის, სადისტრიბუციო არხებისა და სტრატეგიული პარტნიორობის შექმნაში როგორც მცირე( X6D, Neurok, iZ3D) ისე მსხვილი კომპანიებისთვის(MicroAge, Deloitte & Touche, Renaissance Capital).
2014 წლიდან ილიას სახელმწიფო უნივერსიტეტის მოწვეული ლექტორი და ილიას სახელმწიფო უნივერსიტეტის ტექნოლოგიების კომერციალიზაციის ოფისის მარკეტინგისა და ბიზნესის განვითარების სპეციალისტია, ასევე არის პორტუგალიის სტარტაპ ბრაგასა და ინოვაციებისა და ტექნოლოგიების სააგენტოს მენტორი. ამასთან მუდმივად უწევს კონსულტაციას სტარტაპებს.

სამეცნიერო კაფე: „როგორ შევიმეცნებთ სამყაროს: მითი და რეალობა“
2019-03-07 19:00
7 მარტს, 19:00 საათზე, ვაკის მედიათეკაში ილიას სახელმწიფო უნივერსიტეტის პროფესორი თინათინ კახნიაშვილი წაიკითხავს საჯარო ლექციას თემაზე: „როგორ შევიმეცნებთ სამყაროს: მითი და რეალობა“.
თემის მოკლე აღწერა

საიდან აითვლება სამყაროს დასაწყისი? უსასრულოა სამყარო თუ სასრული? უსაზღვროა სამყარო თუ შემოსაზღვრული? რა ვიცით სამყაროს დასასრულზე? – ამ კითხვებზე პასუხის გაცემას კაცობრიობა ცივილიზაციის გარიჟრაჟიდან ცდილობს და დღესაც არაერთი ამოუხსნელი გამოცანის წინაშე დგას. მომხსენებელი ისაუბრებს, რა მეთოდებით შეისწავლიან დღეს სამყაროს და რა მიღწევები გვაქვს – იქნება ეს მსხვილმასშტაბიანი სტრუქტურისა თუ მიკროტალღოვანი ფონის ზეზუსტი დაკვირვებები.
სამი წლის წინ ასტრონომიაში ახალი ერა დაიწყო, კერძოდ, დეტექტირებული იყო გრავიტაციული ტალღები. როცა ადრეული (პირველადი) გრავიტაციული ტალღების დამზერა მოხდება, მეცნიერები შეძლებენ არათუ ადრეული, არამედ ახლად შობილი სამყაროს სურათის აღდგენას.
მომხსენებლის შესახებ
თინათინ კახნიაშვილმა წარჩინებით დაამთავრა ივანე ჯავახიშვილის თბილისის სახელმწიფო უნივერსიტეტის ფიზიკის ფაკულტეტი თეორიული ფიზიკის სპეციალობით. სადიპლომო ნაშრომი „გრავიტაციული არამდგრადობის ყალიბრულად ინვარიანტული თეორია“ ვლადიმერ ლუკაშის ხელმძღვანელობით დაიცვა კოსმოსური კვლევების ინსტიტუტში (მოსკოვი, რუსეთი); 1984 წელს სწავლა განაგრძო კოსმოსური კვლევების ინსტიტუტში. 1988 წელს დაიცვა საკანდიდატო დისერტაცია თემაზე: „გრავიტაციული არამდგრადობის განვითარება ადრეულ სამყაროში“.
1988 წლიდან მუშაობს ევგენი ხარაძის აბასთუმნის ასტროფიზიკურ ობსერვატორიაში.
1999 წელს ლებედევის სახ. ფიზიკის ინსტიტუტის თეორიული ფიზიკის განყოფილებაში დაიცვა სადოქტორო დისერტაცია თემაზე: „რელიქტური ფონის ფორმირება და სამყაროს მსხვილმასშტაბოვანი სტრუქტურა“ და მიენიჭა ფიზიკა-მათემატიკის მეცნიერებათა დოქტორის ხარისხი. 2002 წელს დაიცვა სადოქტორო დისერტაცია აბასთუმნის ასტროფიზიკური ობსერვატორიის სამეცნიერო საბჭოზე და მიენიჭა მეცნიერებათა დოქტორის ხარისხი.
მუშაობდა მეცნიერ-მკვლევრად საერთაშორისო ცენტრებში (ICTP & SISSA, Italy, CCPP, NYU) და მოწვეულ პროფესორად აშშ-ის, კანადისა და ევროპის უნივერსიტეტებში (Rutgers, Kansas State University, Carnegie Mellon University, Geneva University, Laurentian University).
2008 წლიდან მუშაობს ილიას სახელმწიფო უნივერსიტეტში ჯერ ასოცირებულ პროფესორად, 2011 წლიდან კი – პროფესორად.
დრო: 7 მარტი, 19:00 საათი
ადგილმდებარეობა: ვაკის პარკი, მედიათეკა
დასწრება თავისუფალია.
